SEBUAH SIRI ASLI NETFLIX
1551. Keadaan Jepun huru-hara.
Setelah berkurun lamanya memerintah, kerajaan pusatnya hilang kawalan…
dan negara itu terjerumus ke dalam perang saudara yang ganas.
Anarki bermaharajalela akibat hulubalang bersenjata bergelar daimyo
berebut kuasa dan tanah jajahan.
Di wilayah kecil bernama Owari,
di dalam suku yang tak dikenali bernama Oda,
seorang samurai bakal melancarkan sebuah kempen berdarah,
di mana ramai yang akan terbunuh,
dan melakar sejarah Jepun buat 300 tahun seterusnya.
JEPUN 1551
Kejadian paling penting pada 1551 buat keluarga Oda ialah kematian Oda Nobuhide.
Apabila Nobuhide meninggal dunia,
keluarga Oda serta-merta berpecah belah.
Kamu takkan dapat mengetuai suku ini!
Kematian seorang pembesar,
adalah satu krisis utama dalam sebarang kekuasaan atau suku.
Sebuah suku selalunya dianggap sebagai keluarga,
tapi bukanlah keluarga yang biasa.
Ia ada teras kekeluargaan,
saudara-saudara yang mungkin mahukan kedudukan, tapi juga,
ada pembantu, ada orang gaji,
ada ipar duai. Maka, wujudlah puak-puak.
Dan ketika itulah puak-puak ini akan menguji kekuatan mereka.
Satu lagi masalah keluarga Oda ialah mereka suku yang kecil
dan mereka dikelilingi oleh suku-suku yang lebih besar.
Maka mereka harus lebih fokus kepada strategi
dan fikir lebih teliti tentang cara meneruskan hidup
kerana mereka hanyalah pelanduk di antara gajah.
Oleh kerana keluarga Oda berada dalam situasi yang berbahaya,
Oda Nobuhide mengejutkan ahli keluarganya
kerana memilih anak sulungnya sebagai pewaris, iaitu Oda Nobunaga…
yang tidak begitu disukai atas pelbagai sebab.
Terdapat tentangan serius daripada saudara dan sepupu Nobunaga,
dan ramai juga yang menentang.
Mereka semua fikir mereka lebih layak daripada Nobunaga yang masih muda.
Tindakan Nobunaga di majlis pengebumian ayahnya menambahkan
kebencian ahli keluarganya yang memang tak menyukainya,
kerana dia tidak berkabung dengan cara yang sesuai,
sebaliknya dia mencampak segenggam kemenyan ke atas altar.
Bodoh!
Nobunaga terkenal dengan sikapnya yang panas baran.
Dia seorang yang berperangai buruk dan jahat.
Maka ramai orang, sama ada di dalam suku Oda,
mahupun keluarga daimyo yang bersekutu dengan suku Oda,
menganggapnya sebagai orang bodoh.
Abang, tolonglah!
Di Jepun, upacara adalah perkara yang amat penting.
Dan ahli-ahli kerabat suka mengikut adat dan tradisi.
Dia melanggar tradisi sepenuhnya.
Tindakan Nobunaga menyebabkan kebimbangan yang serius
buat ahli-ahli yang bakal dipimpinnya,
hinggakan salah seorang mereka mengambil tindakan paling drastik.
Namanya Hirate Masahide,
dan dia sepatutnya menjadi ketua penasihat bagi pewaris baru itu.
Dia amat terkejut dan malu dengan tindakan Nobunaga,
maka sebagai protes, dia melakukan seppuku.
Dengan kata lain, dia belah perutnya sendiri.
Ia sejenis ritual mengeluarkan isi perut.
Ada beberapa kes di mana terdapat orang yang belah perut mereka
dan menarik keluar usus mereka.
Ia antara cara seseorang itu mengawal kematiannya sendiri.
Tapi boleh jadi juga,
dalam sesetengah kes, cara untuk protes.
Ia boleh jadi satu cara untuk buat seseorang terkejut dan patuh pada sesuatu.
Mungkin Masahide memberi isyarat kepada ahli suku Oda yang lain, "Lihat,
jika kamu rasa Nobunaga seorang yang bodoh dan tak beradab,
dan kamu hormati saya,
pembunuhan diri saya adalah satu tanda
yang Nobunaga bukanlah orang yang perlu kamu sokong.
Sejak dari hari pertama lagi, nyawa Nobunaga terancam.
Dia sedar dia berseorangan dalam keadaan yang berbahaya.
Apatah lagi ia berkaitan keluarga.
Dalam era Sengoku, pembunuhan dalam keluarga adalah perkara biasa.
Ayah bunuh anak lelaki mereka.
Anak lelaki bunuh ayah. Adik beradik berbunuhan.
Dan semuanya untuk merebut kuasa.
Ada yang mengesyaki isterinya, Nōhime, mempunyai rancangan jahat,
kerana dia anak perempuan kepada musuhnya, Saitō Dōsan,
yang dikenali sebagai Si Ular Mino. Dia Anak Perempuan Si Ular.
Mereka berkahwin sebagai perdamaian antara dua suku itu,
maka ada kesangsian
yang dia diletakkan di situ untuk mengintip Nobunaga.
Malah, mungkin untuk membunuhnya jika perlu.
Dan inilah salah satu bahaya dalam perkahwinan begini,
di mana anak musuhnya berada di katilnya sendiri.
Mungkin dia boleh membunuh menggunakan racun.
Jika dia mati, ia baik untuk kita.
Dia mementingkan diri. Dia hanya fikir tentang dirinya.
Dan ada ura-ura mengatakan dia bersubahat
dengan adik Nobunaga, iaitu Nobuyuki.
ODA NOBUYUKI ADIK NOBUNAGA
Nobuyuki agak dikagumi di kalangan keluarganya,
kerana dia bukan kaki botol dan amat berbeza dengan Nobunaga.
Boleh dikatakan dia anak yang baik.
Anak yang menjaga maruah bapanya selama beliau masih hidup.
Nobunaga bernasib baik kerana salah seorang pembantu setianya
memaklumkannya tentang hasrat Nobuyuki untuk merampas kuasa.
Ampunkan saya!
Abang…
Kamu bukan adik saya.
Ini menampilkan aspek karakternya yang…
amat ganas.
Bertunjangkan keinginan untuk terus hidup,
bertunjangkan keinginan untuk berjaya,
inilah cara Nobunaga mengumumkan
yang dia sanggup berputih tulang.
Kekalahan individu ini
menandakan Nobunaga adalah seorang yang perlu dihormati.
Dengan terhapusnya ancaman daripada keluarga terdekatnya
Nobunaga mengalihkan perhatiannya kepada ancaman terbesar dan terakhir
terhadap penguasaannya dalam Wilayah Owari…
iaitu sepupunya Nobukata.
SEPUPU NOBUNAGA
Nobukata mengawal Owari Utara.
Terdapat 3,000 orang di bawah arahannya.
Nobukata ialah musuh yang amat ganas.
Jadi, pada ketika itu, terdapat dua orang pahlawan baru.
Persaingan antara mereka, pada dasarnya, tak dapat dielakkan,
memandangkan masing-masing menguasai separuh daripada Owari ketika itu,
dan mahu meluaskan jajahan mereka.
Mereka bukan setakat berebut tanah dan jajahan,
malah untuk menjadi ketua keluarga Oda.
Dan demi itu, saya rasa Nobunaga mahukan satu peperangan yang dapat memutuskan
sama ada dia menang atau tewas.
Nobunaga perlu bala tentera yang penuh dengan samurai jika mahu berperang.
Lapan ratus tahun sebelum Nobunaga mula aktif,
tiada siapa mahu digelar samurai kerana ia bermakna menjadi "hamba."
Lama kelamaan, maknanya berubah menjadi apa yang kita fahami kini,
iaitu orang yang setaraf dengan kesatria berkuda bagi zaman Jepun lama.
Akhirnya "samurai" membawa maksud "bushi" iaitu kelas pahlawan.
Tentunya, senjata paling ikonik samurai ialah katana.
Pedang Jepun.
Ia dianggap secara meluas sebagai pedang terbaik dalam sejarah dunia.
Ia mempunyai bilah lasak yang amat tajam dan melengkung.
Ia membolehkan seorang samurai melibas sedari sarungnya,
dan juga memberi kelebihan yang besar buat samurai berkuda
kerana setiap libasan ke bawah terhadap askar berjalan kaki…
membawa momentum kuda berlari tersebut ke atasnya.
Mereka adalah pahlawan atletik yang hebat.
Mereka hanya tahu berperang. Mereka dilahirkan untuk berperang.
Mereka mungkin adalah pahlawan terhandal dalam sejarah.
Nobunaga masih berpegang kepada tradisi lama samurai.
Tapi dia sedar, peperangan di Jepun semakin meninggalkan gaya lama tersebut.
Peperangan kian menjadi perindustrian. Dia perlu tentera yang ramai.
Oda Nobunaga boleh dianggap sebagai Iskandar Agung di Jepun.
Kemungkinan besar dia ketua tentera paling inovatif ketika itu
kerana dia amat terbuka kepada pelbagai idea baru.
Sebelum zaman Nobunaga,
tentera dan peperangan tidak melibatkan bilangan yang besar.
Apabila tenteranya semakin besar,
dek kerana tekanan untuk menewaskan musuhnya,
Nobunaga mula cuba merekrut lebih ramai orang kebanyakan.
Mereka dikenali sebagai ashigaru.
Mereka rakyat marhaen yang dikerah berperang. Mereka askar berjalan kaki.
Mereka rakyat yang hidup di bawah kawalan samurai
selama 400 tahun.
Mereka adalah harta peribadi, mereka hamba kepada para pembesar
dan mereka digunakan sewenang-wenangnya.
Tapi terdapat perbezaan ketara antara ashigaru Nobunaga
dan ashigaru biasa yang hanyalah rakyat biasa tanpa kemahiran.
Nobunaga memberi mereka peralatan lengkap dan melatih mereka.
Dia tahu, dengan adanya kesetiaan,
mereka boleh menjadi amat efektif dan berbahaya.
Askar-askar ini lebih bernilai daripada sebilangan samurai.
Mereka berubah daripada satu gerombolan kepada sebuah tentera.
1558, setahun selepas membunuh adiknya,
dan disertai oleh lebih kurang 3,000 orang tenteranya,
Nobunaga meninggalkan kubunya di Selatan Owari,
dan berarak ke utara untuk menentang pesaingnya, Nobukata.
Sebagai respons,
Nobukata mengerah tenteranya seramai 3,000 orang samurai berpengalaman
untuk memintas dan menghancurkan penyerang itu.
Nobunaga kurang berpengalaman dalam arahan di medan perang
dan dia berdepan dengan cabaran besar,
namun dia ada satu kelebihan,
sebuah hadiah daripada dunia luar
yang akan selamanya merubah rupa bentuk peperangan Jepun.
Pada 1453, sebuah kapal Portugis dari Macau
dihanyutkan oleh ribut
dan karam di sebuah pulau kecil di Tanegashima,
iaitu di perairan selatan Jepun.
Barangkali ia ingin ke tanah besar China.
Dan, seperti yang biasa berlaku di Jepun, sesuatu berlaku secara tak sengaja.
Nak ke tempat lain, tapi tersesat ke Jepun.
Mereka ada sejenis senjata, arquebus.
Bagi kebanyakan daimyo, penggunaan senjata api tidak membawa banyak kebaikan.
Ia mengambil masa untuk diisi peluru, ia bising dan berbau busuk,
dan jika hujan, ia mungkin tak berfungsi.
Maka, daimyo ini agak ragu-ragu untuk menggunakan arquebus sepenuhnya…
tapi Oda Nobunaga tidak peduli.
Dia datang dari kawasan kecil, dia tahu dia harus guna sebarang kelebihan
untuk tewaskan musuh yang lebih besar.
Maka dia bersedia menggunakan arquebus itu dari awal lagi.
Oda Nobunaga antara yang pertama menyedari kekuatan tenteranya
dan dia mampu membeli sejumlah besar pistol,
yang mana ia mengubah kedudukan mereka dari peserta medan perang
kepada kuasa yang mendominasi.
Semakin Nobukata dan Nobunaga menghampiri konflik,
Nobunaga memutuskan untuk menyerang. Dia tinggalkan Istana Kiyosu,
dan menggerakkan tenteranya ke Iwakura
di mana tentera Nobukata berada.
Nobunaga memiliki lebih kurang 3,000 orang askar ketika itu.
Dan barangkali dia ada lebih kurang 400 ke 500 pucuk pistol.
Di hadapannya, Nobukata juga mempunyai lebih kurang 3,000 orang askar.
Barangkali peralatan mereka lebih lengkap.
Kamu harus bersedia untuk mati.
Pergi!
Bagi Nobukata dan Nobunaga, ini adalah antara hidup dan mati.
Walapun mereka tak dapat hapuskan tentera lawan sepenuhnya,
besar kemungkinan, bagi yang kalah,
orang bawahannya akan lompat ke pihak lawan dan yang kalah akan musnah.
Tunggu.
Nobunaga perlu memerangkap musuhnya untuk mara ke zon membunuh,
dalam lingkungan 100 meter.
Tunggu.
Tembak!
Tembakan bertalu-talu daripada askar bersenapang
mampu melemahkan hatta musuh yang paling kuat, sama ada berperisai atau tidak.
Tapi, tempoh isi semula senapang adalah lama.
Maka, peperangan itu akhirnya…
menjadi pertempuran jarak dekat.
Dalam peperangan ini, ia melibatkan askar kampung
menentang pasukan elit yang memandang rendah kepada mereka.
Setelah samurai yang kepenatan itu berada dalam jarak dekat,
mereka menentang orang yang sanggup berputih tulang dan tak berputih mata.
Pertempuran jarak dekat adalah lebih ganas daripada yang dapat dibayangkan.
Anda berada dekat dengan musuh hingga boleh bau nafas mereka.
Cukup dekat hingga boleh nampak maut di mata mereka
ketika pedang dihunus ke perut mereka.
Sementara itu, bedilan peluru bersimpang-siur.
Suasana gempita dengan jeritan orang,
baik panggilan perang, mahupun teriakan yang tercedera.
Barangkali seperti berlawan di neraka.
Selepas tiga jam, tentera Nobunaga mula menguasai.
Mereka memecahbelahkan tentera Nobukata dan menewaskan mereka.
Di akhir peperangan itu, angka kematian dianggarkan melebihi 1,200 orang.
Ini adalah kadar kematian yang amat tinggi bagi peperangan yang kecil.
Tentera Iwakura di bawah pimpinan Nobukata berundur kembali ke Istana Iwakura…
yang berjaya bertahan dalam pengepungan selama tiga bulan, tapi akhirnya, gugur.
Nobukata dibunuh…
dan Nobunaga adalah satu-satunya pembesar yang masih hidup di Wilayah Owari.
Setelah Peperangan Ukino,
akhirnya Nobunaga secara rasminya mengambil alih penguasaan Owari.
Dialah Pembesar Keluarga Oda.
Walaupun masih muda, Nobunaga membesar menjadi komander perang boleh diharap.
Dia bukan lagi "si tolol dari Owari."
Dia menyedari dalam angkatan tenteranya,
kekuatan dan kelemahan samurai.
Kelebihan askar bawahan serta kepentingan teknologi.
Saya rasa, ketika itulah dia memasang cita-cita yang tinggi.
Kekuatan tentera Nobunaga yang ditunjukkan dalam penaklukan Owari
kini akan digunakan di tempat lain.
Sembilan tahun yang berdarah selepas kematian ayahnya,
tak dipertikaikan lagi yang kini Nobunaga adalah ketua Wilayah Owari.
Tapi pemerintahannya baru saja bermula apabila muncul ancaman baru dari Timur.
Imagawa Yoshimoto, salah satu daimyo, atau hulubalang, yang digeruni di Jepun,
mula mengorak langkah bersama bala tenteranya.
Sasarannya ialah Kyoto, ibu negara dan pusat ketenteraan tradisi di Jepun.
Untuk ke sana, dia perlu menembusi Owari.
Jika dia berjaya,
impian Nobunaga akan hancur berkecai.
Barangkali terdapat enam, mungkin lapan, daimyo yang amat berkuasa
yang boleh menggalakkan apa yang dipanggil penyatuan negara.
Dan itu bermakna, menakluki ibu negara, Kyoto.
Salah satunya ialah Imagawa.
Niat Imagawa Yoshimoto ialah menakluki Kyoto.
Untuk itu, dia perlu mara ke ibu negara,
dan untuk mara ke ibu negara, dia perlu melalui Wilayah Owari dahulu.
Tapi Nobunaga tak mahu benarkan Imagawa melalui situ.
Nobunaga nekad ingin menyekat kemaraan Imagawa di sempadannya.
Akibat daripada itu, dia tiada pilihan selain menyelesaikannya dengan peperangan.
Dalam konflik dengan Oda, Imagawa mempunyai banyak kelebihan.
Imagawa Yoshimoto ialah pemilik kepada kawasan yang amat besar,
amat kaya dan amat berkuasa.
Babad sejarah menyenaraikan tenteranya seramai 45,000 orang.
Anggaran yang lebih munasabah ialah 25,000.
Namun, ia tetap angka yang jauh lebih besar daripada Nobunaga.
Nisbah tenteranya kepada tentera Nobunaga ialah dua belas kepada satu.
Maka, dengan kekuatan angkatan tentera yang amat besar,
Imagawa menjangkakan dia dapat masuk, hapuskan Nobunaga,
dan teruskan perjalanannya ke Kyoto.
Maka, dia mula menyerang kubu pertahanan Nobunaga
dan menawannya dengan mudah.
Samurai yang dihantar untuk menjalankan misinya ialah Tokugawa Ieyasu.
Ieyasu muda, namun dia pakar dalam taktik peperangan.
Dia berkhidmat untuk Yoshimoto.
Tapi dia juga bercita-cita tinggi dan dia tahu masa depannya cerah.
Jeneral Nobunaga faham yang peluang mereka tipis
dan tentera musuh lebih ramai, jadi mereka menggesa Nobunaga
untuk ikut cara lazim iaitu berkubu apabila dikepung
menggunakan posisi pertahanan terbaik
dan cuba bertahan hingga mungkin nasib mereka akan berubah.
Nobunaga mempunyai pendapat berbeza.
Dia mahu mencuba sesuatu yang tak dijangka dan berlainan,
sesuatu yang tak diduga oleh pihak musuh dan berharap pertaruhan ini berjaya
mengubah situasi tersebut agar menyebelahinya.
Antara kebolehan terhebat Nobunaga ialah kemampuannya menyusun atur.
Bilangan musuh melebihi mereka,
tapi dia ada lebih banyak maklumat.
Ini satu lagu contoh kebijaksanaan Nobunaga.
Dia ada ramai pengintip di seluruh wilayah
yang memberikannya maklumat setiap hari, bahkan setiap jam.
Pergerakan musuh, kekuatan mereka, kedudukan kem mereka, apa mereka buat.
Dia tahu semuanya.
Pengintip yang diutus Nobunaga mendapati kem Yoshimoto
berada di atas Gunung Okehazama.
Imaga Yoshimoto berkhemah di Okehazama dengan 5,000 askar.
Maknanya, tenteranya yang selebihnya berada di tempat lain.
Jadi, keseluruhannya, ia dapat digambarkan,
ya, Imagawa Yoshimoto mempunyai angkatan tentera yang besar,
tapi ia berantakan. Ia berpecah belah.
Jadi, Nobunaga menyimpulkan bahawa jika ketua pasukan musuh dapat dibunuh,
maka mereka akan runtuh. Tiada yang menyatukan mereka.
Oleh itu, dia tak perlu tewaskan mereka, dia hanya perlu bunuh Imagawa Yoshimoto.
Dia memutuskan untuk buat serangan mengejut.
Dalam zaman itu, peperangan dilakukan dengan cara lazim bagi zaman itu.
Mereka berperang di tempat lapang. Mereka adakan pengepungan.
Tiada siapa pernah cuba lakukan serangan mengejut begini.
Tapi, walaupun tak ramai, Nobunaga sanggup serang tentera yang lebih besar,
dengan peluang yang tipis untuk gunakan kesempatan yang ada.
Menyerang di waktu malam, atau menyerang secara mengejut.
Ia tanda awal menunjukkan betapa Nobunaga
bijak, berdaya cipta dan berfikir di luar kotak.
Ketika ini, Nobunaga dan tenteranya telah mengepung kem Yoshimoto.
Imagawa Yoshimoto sedang mengadakan upacara pemeriksaan kepala.
Ia upacara di mana seorang hulubalang, atau komander,
dipersembahkan dengan kepala pihak musuh yang tewas.
Ia akan dirapikan, dibasuh dan disolek.
Dari satu aspek yang pelik, upacara ini adalah perlakuan
membalas dendam dan memalukan terhadap pihak lawan,
yang mana kepala mereka diperagakan sebagai objek,
tetapi juga, wujud penghormatan dalam tindakan itu.
Kepala yang dipenggal itu perlu disaksikan
dengan rasa hormat yang selayaknya diberikan kepada tuan badannya.
Imagawa Yoshimoto berada dalam keadaan santai.
Mereka sedang makan, minum dan meraikan perjalanan mereka yang lancar setakat itu.
Ini waktu yang dinantikan oleh Nobunaga.
Tapi ia berisiko. Bagi Nobunaga, ia antara hidup dan mati.
Tapi dia tiada pilihan.
Dia mesti bunuh Yoshimoto. Dia mesti penggal kepala ular.
Tenteranya menyerbu ke depan dan mula membunuh
askar-askar Imagawa yang mereka dekati.
Kem Imagawa keliru, mereka tak tahu apa yang berlaku.
Imagawa Yoshimoto pula fikir telah berlaku pergaduhan
kerana askar-askarnya mabuk dan mula berkelahi.
Agak lama sebelum mereka sedar yang sebenarnya mereka diserang.
Sementara itu, tentera Oda menyerbu mereka.
Askar Imagawa mula panik. Mereka mencampakkan senjata mereka.
Mereka lari bertempiaran ke arah bukit sepantas mungkin.
Keadaan amat huru-hara.
Dalam sekelip mata…
askar Yoshimoto tinggal 300 orang. Kini keadaan sudah terbalik.
Pertempuran ini amat mendesak.
Salah seorang askar Oda berjaya menyerang Yoshimoto.
Jeneral musuh dah mati.
Tentera Imagawa yang tinggal berpecah dan melarikan diri.
Askar-askar Imagawa yang berada di tempat lain
tahu apa yang terjadi, dan memutuskan untuk berundur.
Nobunaga telah mencapai kejayaan yang menakjubkan.
Peperangan Okehazama berlangsung selama hanya 15 minit,
namun ia antara peperangan yang paling memberi impak kepada sejarah Jepun.
Serangan mengejutnya yang berjaya itu menunjukkan dia genius menyusun strategi
yang mana ia amat jarang ditemui pada zaman itu.
Kebanyakan suku kecil takkan berani menentang musuh yang lebih besar.
Namun, tingkah laku yang merisaukan pembantu Nobunaga
ketika pengebumian ayahnya…
kini diperakui.
Ia menampakkannya semberono,
dan berisiko, namun dia juga telah berfikir dengan teliti…
apakah kemungkinan yang terbaik untuk dia terus hidup dan menakluk.
Selain berjaya menumpaskan salah satu kuasa terbesar di Jepun Tengah,
Oda Nobunaga juga menjadi semakin terkenal.
Ia juga menjadi batu loncatan
untuknya memulakan proses yang bakal menjadi penyatuan semula Jepun.
Akibat daripada peperangan Okehazama, Nobunaga mendapat dua sekutu penting
yang bakal menampungnya selama beberapa tahun dan membantunya capai kemenangan.
Di Okehazamalah tempat Nobunaga mula menghargai bakat
seorang samurai muda yang telah menyertai tenteranya sebagai ashigaru.
Namanya ialah Toyotomi Hideyoshi.
Hideyoshi bermula sebagai askar berjalan kaki dalam tentera Nobunaga,
namun kemahiran bertempurnya mengagumkan Nobunaga.
Dia bukan setakat handal dalam bertempur berdepan-depan.
Dia juga memiliki kebolehan mengatur orang lain.
Dengan kata lain, dia menunjukkan potensi kepimpinan.
Kesan daripada itu, Hideyoshi dinaikkan pangkat
menjadi salah seorang jeneral Nobunaga yang taat dan setia,
dan seterusnya menjadi orang yang banyak mempengaruhi sejarah Jepun.
Terdapat satu lagi perikatan yang terbentuk akibat peperangan itu.
Dan ia amat berbeza daripada
hubungan antara Nobunaga dan Hideyoshi.
Lelaki yang dimaksudkan adalah Tokugawa Ieyasu.
Ketika muda, dia diserahkan oleh ayahnya sendiri sebagai tawanan
kepada keluarga Imagawa.
Ieyasu dibesarkan oleh mereka dan patutnya berkhidmat untuk tentera Imagawa.
Tapi ketua keluarga Imagawa kini telah meninggal dunia.
Jadi, Ieyasu membuat keputusan untuk menyertai
lelaki yang telah menewaskan tuannya iaitu Oda Nobunaga.
Melihatkan betapa cepatnya Ieyasu bertukar kesetiaan,
menunjukkan kesetiaan amat mudah bertukar ganti ketika zaman Sengoku.
Tiada lagi peraturan. Ini perang habis-habisan untuk merebut takhta Jepun.
Maka, siapa yang sanggup ambil risiko,
lebih berani untuk mendekati
pihak yang lebih berkuasa atau sedang meningkat.
Peperangan Okehazama ini penting kerana, tiba-tiba,
tiga orang yang bakal membentuk nasib Jepun mula bersekutu,
iaitu Oda Nobunaga, Toyotomi Hideyoshi dan Tokugawa Ieyasu.
Dengan adanya Ieyasu dan Hideyoshi di sampingnya,
Nobunaga melancarkan siri kempen berdarah ke atas pesaingnya.
Dia menakluk lebih banyak jajahan.
Kemudian, dia mara dengan beraninya ke arah ibu negara itu, Kyoto.
Dari situ, Nobunaga merancang untuk melancarkan strategi paling beraninya,
iaitu penyatuan semula Jepun.
Namun, dia masih lagi dalam bahaya.
Masih ada daimyo lain yang berada di barat dan utara
yang mengancam kekuasaan Nobunaga
kerana mereka enggan patuh kepadanya.
Dan siapa yang enggan taat kepadanya,
akan merasai kemurkaannya dan dibunuh,
kerana dia takkan biarkan sesiapa pun menentangnya.
Hanya lelaki begitu saja
yang bakal memulakan proses penyatuan Jepun.
Senario ini tentulah menimbulkan kemarahan pesaing Nobunaga.
Mereka tahu Nobunaga mahu membolot kuasa.
Maka, pertempuran sebenar buat Jepun bakal bermula.
Terjemahan sari kata oleh Naja